Černiny (vrch v Bukovských vrchoch)

Černiny () () je vrch v Bukovských vrchoch, zároveň v Národnom parku Poloniny.

Prechádza cez neho slovensko-poľská štátna hranica. Nachádza sa južne od bývalej kráľovskej, poľskej obce Solinka a severozápadne od zaniknutej slovenskej obce Zvala, na slovensko-poľskom hraničnom hrebeni.

V roku 1939 vzniklo na vrchu trojmedzie, kde sa stretávali hranice troch štátov: Poľska, Slovenska a Maďarska. Pred vrcholom Černín na červeno značkovanom turistickom chodníku, smerom od rázcestia Balnica, pri hraničnom stĺpe číslo 1/46, leží pamiatka z tohto obdobia, starý mohutný hraničný stĺp.

V okolí vrchu nad zaniknutou obcou Zvala prebiehali veľmi ťažké boje počas 2. svetovej vojny. Vojnový front tu stál 10 týždňov. Pri oslobodzovaní tejto obce boli vyznamenaní štyria sovietski vojaci: čatár Viktor J. Kostin, vojak Džuma Karakulov, čatár Vasilij N. Golovaň a čatár Vasilij P. Ivanenko, najvyšším vyznamenaním "Hrdina Sovietskeho zväzu". V rámci bývalého Československa ich nemala viacej žiadna iná obec, ani mesto. Až do dnešných dní sa na samotnom vrchole a v jeho okolí nachádzajú stopy po vojenských zákopoch z čias vojny.

V blízkosti sa nachádza prírodná rezervácia Udava, vyhlásená v roku 1982 na výmere  s najvyšším 5. stupňom ochrany.

Vrcholové časti zaberá územie Stužica – Bukovské vrchy, do ktorého patrí aj spomínaná PR Udava a ktoré bolo v roku 2007 zapísané do zoznamu Svetového prírodného dedičstva UNESCO v kategórii Staré bukové lesy a bukové pralesy Karpát a iných regiónov Európy  (). Dôvodom boli zachovalé pralesy s vyše 200-ročnými bukmi (Fagus sylvatica) vysokými takmer 40 metrov a vyše 300-ročnými mimoriadne mohutnými jedincami a skupinami jedle bielej (Abies alba) mimoriadnej hodnoty, dosahujúcimi výšku až 50 metrov, ako aj rovnako mohutnými jedincami javora horského (Acer pseudoplatanus) a bresta horského (Ulmus glabra). Zároveň patrí do lokality Bukovské vrchy (SKUEV0229), ktorá je územím európskeho významu sústavy Natura 2000.

Vrch je v oblasti, ktorá je z pohľadu svetelného znečistenia najtmavšou oblasťou na Slovensku. Vznikol tu prvý park tmavej oblohy na Slovensku pod názvom Park tmavej oblohy Poloniny.

Na juhozápadnom svahu pramení potok Stružnica, ktorý ústi do vodnej nádrže Starina.

Samotný vrchol je zalesnený, neposkytuje výhľady, iba malá časť je čiastočne odlesnená. Označuje ho poľská turistická tabuľka na strome s názvom vrchu v poľštine a nadmorskou výškou.

Turizmus 
Cez vrch Černiny vedie hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie () na vrchu Kremenec () a prechádza po slovensko-poľskej štátnej hranici cez viacero vrchov s viacerými panoramatickými vyhliadkami, ako napr. Kamenná lúka (), Jarabá skala (), Ďurkovec (), Pľaša (), ďalej cez Ruské sedlo (), vrchy Rypy (), Šipková (), Strop (), najvyšší vrch Laboreckej vrchoviny Vysoký grúň (), Laborecký priesmyk () až k Duklianskemu priesmyku ().

Zo slovenskej strany je najľahší výstup z obce Osadné po  žltej a následne  červenej turistickej značke.

Obec Osadné je východiskovým bodom do Národného parku Poloniny – do oblasti Udavy, na Bieščadskú úzkokoľajku a na hlavný karpatský hrebeň.

Na žlto značkovanom chodníku, začínajúcom v obci Osadné pri rázcesti Diakov () začína značka  náučného chodníka, ktorý nesie názov Medzinárodný lesnícky náučný chodník Udava - Solinka a vedie spolu so  žltou turistickou značkou na slovensko-poľskú štátnu hranicu k rázcestiu Balnica () a potom pokračuje do Poľska.

Prístup

Značkované trasy

Zo Slovenska 
 po  značke z obce Osadné cez Balnicu (), odtiaľ po  značke na vrchol, trvanie: ↑ 3:00 h, ↓ 2:40 h, prevýšenie: 
 po  značke hrebeňom smerom od Ruského sedla () cez vrchy Rypy (), Šipková () a Strop ()
 po  značke hrebeňom smerom od rázcestia Pod Košarkou cez Hlboký vrch (), Vysoký grúň (), Rydošovu () a Balnicu ()

Z Poľska 
 po  značke z obce Wola Michowa cez rázcestie Balnica (), odtiaľ po  značke na vrchol, trvanie: ↑ 3:30 h, ↓ 2:50 h, prevýšenie: 
 po  značke hrebeňom smerom od Przełęczy nad Roztokami Górnymi ()
 po  značke hrebeňom smerom od vrchu Wysoki Groń ()

Možnosti dopravy do turistických východísk 
Do obce Osadné je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Osadné , Snina-Osadné . Pre vyhľadanie spojenia možno použiť internetový cestovný poriadok.

Galéria 
Kliknite na obrázok pre jeho zväčšenie.

Referencie

Pozri aj 
 Udava (prírodná rezervácia)
 Stužica – Bukovské vrchy
 Bukovské vrchy
 Poloniny
 Národný park Poloniny
 Park tmavej oblohy Poloniny
 Zoznam vrcholov v Bukovských vrchoch

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 Národný park Poloniny na Štátna ochrana prírody Slovenskej Republiky
 Poloniny na Poloniny.fussion.info

Vrchy v Poľsku
Vrchy v Bukovských vrchoch
Vrchy v okrese Snina
Vrchy pod 1000 metrov na Slovensku